# Gelsemi

El gelsemi és una espècie de planta amb flors del gènere Gelsemium dins la família de les gelsemiàcies. És una planta enfiladissa originària del sud-est dels Estats Units, Mèxico i Guatemala.

## Ecologia

És una planta que creix a l'Amèrica tropical, des del Nord de Guatemala fins al Sud dels Estats Units. Es troba en boscos mesòfils de muntanya, per sobre 1900 m sobre el nivell del mar. Viu al sol o a la semi ombra però ben protegida del vent. Se situa sobretot en zones càlides i no és present al nostre país.

## Descripció

És una planta perenne, trepadora i oberta, que pot arribar als 6 m de llargada. Té una arrel axonomorfa i una tija glabre. Les fulles són oposades, curtament peciolades, lanceolades, de 3,5 a 7,5 cm de llarg, atenuades, arrodonides a obtuses cap a la base i senceres. També són persistents, coriàcies i brillants. Flors hermafrodites aïllades, grogues, axil·lars i tubulars de 3 a 5 cm. Corol·la està formada per 5 pètals soldats infundibuliformes i calze amb 5 sèpals soldats. L'androceu té 5 estams i el gineceu té 2 carpels units amb ovari amb un simple estil. El fruit és en càpsula comprimida, el·líptica i amb nombroses llavors aplanades.
És una planta popular als jardins d'àrees grangeres, normalment per fer-la créixer sobres les parets. A més, al seu lloc d'origen les flors atrauen als colibrís i a l'abella coneguda com a Habropoda laboriosa.

## Taxonomia

El nom científic de l'espècie, Gelsemium sempervirens, deriva de l'italià Gelsamino (gessamí) i sempervirens (sempre verd).

## Ús medicinal

La part utilitzada és el rizoma i aquests es recullen de fins a 20 cm de llargada. Els rizomes es caracteritzen pel fet que tenen l'escorça fisurada de color porpra-brunenc.

### Fitoquímica

* Alcaloides indólics. Gelsemina, 21-oxigelsemna, gelsemicina, gelsidina, gelsevirina, sempervirina
* Hidroxicumarines. Escopoletina
* Antraquinones. Monometiloxi-emodina
* Oli essencial
* Àcid gelsèmic

### Usos i accions farmacològiques

Tradicionalment s'ha utilitzat per al tractament de la dispèpsia, plenitud gàstrica, cefalea i neuràlgia. Actualment s'utilitza en homeopatia com a calmant per tractar insomnis, cefalees i neuràlgies.
L'arrel s'administra contra el reumatisme i la gonorrea però en dosis excessives pot causar vertigen i pèrdua de la visió. Té com a propietats farmacodinàmiques que és:
* Digestiu: el gelsemi augmenta la producció de sucs gastrointestinals.
* Antiespasmòdic: el gelsemi produeix una relaxació del múscul llis gastrointestinal.
* Analgèsic.

### Toxicitat

És una planta tòxica perquè totes les parts contenen els alcaloides tòxics i no ha de ser consumida. A dosis elevades, en tractaments crònics o en individus especialment sensibles, es poden produir efectes secundaris doncs en rares ocasions pot produir-se sequedat de boca, nàusees i vòmits, en molt rares ocasions pot aparèixer bradicàrdia i hipotensió arterial, i en rares situacions pot aparèixer estrabisme i diplopia.

## Referències

* ↑ «Gelsemium sempervirens». Noms de plantes. Corpus de fitonímia catalana. TERMCAT, Centre de Terminologia. [Consulta: 26 setembre 2022].
* ↑ «Gelsemium sempervirens» (en anglès). Plants of the World Online. Royal Botanic Gardens. Kew. [Consulta: 26 setembre 2022].
* ↑ «Gelsemium sempervirens» (en anglès). North Carolina State University. [Consulta: 26 setembre 2022].

## Enllaços externs

* Gelsemium sempervirens in USDA, ARS, National Genetic Resources Program Arxivat 2009-09-01 a Wayback Machine.
* IQB